
HENKILÖT 

LAURI  HEIKKILÄ  —  varakas  talonpoika  (noin  35-vuotias). 
AUNE  —  Laurin  vaimo  (28-vuotias). 
JANNE  —  kalastaja. 

TIINA-MUORI  —  Laurin  äiti  (60-vuotias). 

KAISA  —  herkkä,  mutta  juoruileva  .talonpoikaisnainen   (noin  50-v.). 

ANNA-MAIKKO  —  kulakin  vaimo  (noin  48 — 50-vuotias). 

KARILA  —  Aunen  isä  (noin  55-vuotias,  tietoinen,  köyhä  talonpoika). 

TOINI  —  lastenseimenhoitaja  (25 — 30-vuotias). 

HONGISTO  —  kulakki  (40-vuotias). 

KOIVUNEN  —  kulakki  (30-vuiotias). 

Pieni,  noin  5 — 6  kk.  vanha  lapsi,  jioka  on  tietysti  tehtävä  nukesta. 
Kyläläisiä. 


UUSILLE  RAITEILLE 


Näyttämö:  Heikkilän  suuri  tupa.  Oikealla  pöytä,  penkki  ja  pari 
tuolia.  Vasemmalla  uuni,  astiakaappi  (taikka  hylly),  sänky,  -vipu  lasta 
varten  ja  jakkara. 

AUNE  (astuu  esiripun  avautuessa  lapsi  sylissään  sisään,  laittaa 
lapsen  sänkyyn,  istuutuu  väsyneen  näköisenä  sängyn  vieressä  olevalle 
jakkaralle  ja  korjaillen  lapsen  räsyjä  puhelee)  :  Miten  olenkaan  väsy- 
nyt ja  vielä  on  paljon  töitä  jälellä  täksikin  päiväksi  ja  pojukin  on  viime- 
aikoina ollut  vähän  rauhaton  —  ei  päivillä  eikä  öillä  ole  lepoa.  —  Tu- 
kalaksi tämä  käy,  vaan  vielähän  sitä  joten  kuten  jaksaisi,  j;os  tämä  koti- 
elämä olisi  toisenlaista,  mutta  ainaista  riitaa  tauriiy  kanssa.  Kaikki 
hellyys  on  väliltämme  kadonnut  ja  sijalle  on  tullut  viha.  (Laittaa  lap- 
sen vipuun  nukkumaan  ja  hiljaa  tuuditellen,  jatkaa  seisten)  :  Niin, 
minä  vihaan  häntä,  vihaan  ja  pelkään,  sillä  hän  voi  tehdä  mitä  tahansa, 
kun  hän  talvellakin  köyhille  viljaa  lainaa,  niin  kaksinkertaisesti  hän 
takaisin  ottaa ...  Ja  nyt,  kun  hän  on  huomannut,  että  kaikista  hänen 
metkuistaan  huolimatta  tulee  kylämme  pian  kollektivisoitua,  on  elämä 
tässä  talossa  tullut  mahdottomaksi.  —  Ei,  näin  en  anna  jatkua,  minun 
ion  lopultakin  tehtävä  'jokin  päätös.  .  .  (Istuutuu  ja  alkaa  hiljaa,  aja- 
tuksissaan laulamaan  lapselleen:  Lainaus  kappaleesta  Laivankannella.) 

Äiti  se  lauleli  lapselleen  Muistatko  äitisi  lauluja 

tuvassa  tummaisessa.  kun  olet  maailmalla. 

Kehto  se  heiluvi  hiljalleen  Lapseni  pieni  ainoa, 

illan  hämärtyessä.  kantama  syömmeni  alla. 

Pium  paum,  pium  paum,  Pium  paum,  pium  paum, 

pikkusta  poikaani  nukkumaan;  pikkuista  poikaani  nukkumaar 

pium  paum,  pium  paum;  pium  paum,  pium  paum; 

kerran  joudut  sinä  maailmata  linnut  ne  heräsivät  lehdossa      l  * 
kulkemaan.  laulamaan. 

.JLal?lun  viimeisten  sanojen  vaimetessa  astuu  Lauri  sisään  synkän 
näköisenä,  heittää  kirveen  nurkkaan,  vilkaisee  Auneen,  joka  säpsähtäen 
hypähtää  pystyyn.) 

LAURI:   Joko  poika  nukkui? 
AUNE:  Jo. 

'LAURI:  No  mene  sitten  ja  laita  sauna  lämpiämään! 
AUNE:  Näin  aikaiseenko? 

ILAURI:  Niin,  tahdon  käydä  ennen  kokousta  saunassa,  sillä  tänään 
voi  kokous  kestää  hyvinkin  myöhäiseen.  (Ivallisesti) :  Sisu  se  on 
meilläkin,  emme  me  hevillä  ehdokkaistamme  luovu,  sillä  jos  kerta  tämä 
meidänkin  kylä  kollektivisoidaan,  niin  on  sinne  ohjaksiin  asetettava 
oikeat  miehet.  (Ääntään  alentaen.)  Ja  jos  saadaan  hyvä,  meikäläinen 
perämies  —  niin  voi  väylääkin  noin  vähän  (kerrassaan,  hiljakseen  muut- 


taa.  (Paussi.)  Ja  täytyy  kai  sitä  ennen  kokousta  ehtiä  vielä  käväise- 
mään pastorinkin  puheilla. 

AUNE  (hääräillen)  :   Mitä  sinä  siellä? 

LAURI:  Mitäkö!  Viisas  mies  se  meidän  pastori,  osaa  se  neuvoja 
antaa.  Jos  se  on  politiikko  tämä  meidän  kyläneuvoston  puheenjohtaja, 
se  Mannisen  Kalle,  mutta  on  se  pastorikin,  kyllä  se  pappa  osaa  muuta- 
kin kuin  kirkossa  akkoja  itkettää.  (Tuimistuen.)  Mutta  sinä  Aune 
pidä  suusi  kiinni,  taikka  muuten  sinut  paha  perii! 

AUNE:  Ei  minua  mikään  peri,  äänioikeus  se  on  minullakin.  Pu- 
hun ja  teen  mitä  tahdon .  .  . 

LAURI  (oikein  pilkallisesti)  :  Vai  teet  sinä  mitä  tahdot!  Siltä  se 
vähän  näytti  kun  tulit  viime  kokoukseenkin  vaikka  kielsin  ja  uskalsit 
vielä  äänestää  kollektivisoimisen  puolesta .  .  .  Mutta  et  kai  ole  sitten 
unhoittanut  sitä  läksyä  minkä  sait!  Kiitä  luojaasi,  että  henkesi  säilytit, 
tunnethan  minut,  tiedät,  että  olen  tulinen,  enkä  siedä  tahtoani  vastus- 
tettavan. Miksi  sitten  leikittelet  kanssani. 

AUNE  (hieman  uhmaen) :  En  leikittele,  tosissani  olen. 

LAURI  (kiivastuen)  :  Älä  suututa  minua,  vaan  tule  järkiisi,  akka, 
tai  kenties  tahtoisit  päästä  juoksemaan  kaikkiin  kylän  kokouksiin  ja 
iltamiin  ja  ehkäpä  liittyisit  klubin  näytelmäpiiriinkin  (nauraa).  Heik- 
kilän talon  emäntä  näyttelemässä,  hah-hah-haa  ja  sitten  lehdessä  ilmoi- 
tettaisiin, että  Aune.  Yrjöntytär  Heikkilä  vei  loistavasti  osansa  viisi- 
näytöksisessä murhenäytelmässä,  esittäen  köyhän  tytön  osaa  —  sillä  et 
kai  ole  unhoittanut  niitä  aikoja,  jolloin  et  saanut  leipääkään  tarpeeksesi. 
Melkein  kerjuulta  sinut  korjasin.  Rakastuin  hullu  ulkomuotoosi,  en 
arvannut  mikä  piru  sisälläsi  piili.  Tähtesi  jätin  rikkaan  Santalan  Katrin 
ja  sinä  olet  vielä  tyytymätön  elämääsi,  uskallat  nousta  minua  vastaan 
(tuuppaa  Aunea)  senkin.  .  . 

AUNE:  Älä  koske  minuun,  taikka... 

LAURI:  Menet  neuvostoon  kaipaamaan,  niinkö?  Sitä  sinä  vaan  etr 
uskalla  tehdä,  sillä  silloin  ei  Heikkilän  Laurin  sydän  sääliä  tunne. 
Mutta  mitä  siinä  vinoilet,  mene  ja  laita  sauna  lämpiämään.  (Menee 
(ottamaan  pöydältä  tupakkavehkeitään  ja  hiukan  lauhtuen  jatkaa)  : 
Menen  tuonne  toisen  tuvan  puolelle  vä-hän  pitkäkseni,  tuntuu  väsyttä- 
vän (poistuu). 

AUNE  (heittäen  Laurin  jälkeen  halveksivan  silmäyksen)  :  Pitkäk- 
seen, pitkäkseen,  etkö  sitten  luule  minua  väsyttävän,  mutta  ei,  päivät 
olen  kanssasi  peltotöissä,  sitten  illalla  lämmitä  sauna,  pese  vaatteet, 
lattia,  laita  ruoka,  hoida  lapsi.  ...  Lauri,  minä  vihaan  sinua,  vihaan 
siksi,  että  sinä  pidät  minua  ainoastaan  työjuhtanasi  ja  hetkellisten 
himojesi  tyydyttäjänä  —  et  ihmisenä!  Et  anna  mitään  arvoa  naiselle, 
sinä,  joka  vastustat  kaikkea  uutta  ja  oikeaa,  jonka  sydämessä  elää 
ainoastaan  kunnianhimo  ja  ahneus  (menee  lapsensa  luo).  Vilho,  Vilho 
poikani,  kadun  sitä,  että  olet  mieheltä  jota  vihaan,  etkä  siltä  jota  rakas- 
tan, jonka  rinnalla  tahtoisin  .olla,  tehdä  työtä  ja  oppia  elämään  oikealla 
tavalla.  .  .  Janne,  Janne,  minä  uskallan,  minä  tahdon  repäistä  itseni  irti 
tästä  vanhasta,  tahdon  tulla  vaimoksesi,  tahdon  kamppailla  kanssasi  tä- 
män uuden,  valoisamman  elämän  puolesta  (vaipuu  ajatuksiinsa;  havah- 
tuu, ottaa  ämpärin  ja  poistuu). 

(Sisään  astuvat  Anna-Maikko  ja  Kaisa.) 

ANNA-MAIKKO:  Mutta  täällähän  <on  tupa  tyhjä. 
a  (menee  lapsen  luo,  varovasti  vilkuillen,  kurkistaa  vipuun)  : 

Anna-Maikko,   Anna-Maikko,   tulehan   tänne!     (Anna-Maikko  asettuu 

Kaisan  selän  taakse,  kurkistaa  -olan  yli.)  K&£soppas  tuota  nenää. 
Katso  oikein  tarkkaan.  Onko  tuo  Heikkilän  iLaurin  nenä?  (Katsoo  ky- 
syvästi.) Ei  ikinä,  sanon  minä  (supattaen) :  kalasta ja-Jannen  se  on, 
erittäinkin  nuo  sieraimet  ja  entäs  suu. 

ANNA-MAIKKO  (viitaten  kädellään) :  No  näkeehän  tuon  (päivi- 
tellen)  ja  Heikkilän  Lauri  se  vaan  pitää  lasta  omanaan.  Vaan  sellai- 
siahan ne  miehet  ovat,  mitä  ne  nyt  näöstä  ymmärtävät. 

(Aune  astuu  sisään,  kantaen  vesiämpäriä.) 

AUNE  :  Vai  on  tänne  tullut  vieraita,  istukaa,  istukaa,  minä  olin 
tässä  saunaa  lämmittämässä  (hääräilee  uunin  ääressä). 

ANNA-MAIKKO  (istuutuen) :  Emmehän  me  tässä  nyt  vieraiksi, 
muuten  vain  ohimennessämme  poikkesimme  poikaasi  katsomaan. 

'KAISA  (seisten,  tavallista  kovemmalla  äänellä) :  Minä  tässä  kat- 
selin ja  puhelin  tälle  ANNA-MAIKOLLE,  että  on  siinä  poika,  ihan 
ilmetty  isänsä,  justiin  niinkuin  Heikkilä. 

(Aune  hyräilee,  pieni  paussi.) 

KAISA:  Mitenkäs  se  tämä  Heikkilän  talo  (istuutuu),  liittyykö  se 
siihen  kollektiiviin?  Tai  eihän  siinä  kenenkään  mieltä  kysytä,  sillä  jo 
ensimäisessä  kokouksessa  se  edustaja  sieltä  kaupungista  sanoi,  että 
ne,  jotka  evät  rupea  kollektiiviin,  painetaan  suohon,  taikka  muuten 
toimitetaan  isä  jumalan  turviin .  .  . 

AUNE:  Mitä  se  Kaisa  nyt  puhuu,  ei  sellaista  ole  puhuttu,  eikä 
voida  puhuakaan.  Ei  sinne  ketään  pakoiteta,  vapaaehtoista  se  ion.  Suo- 
honko! Tietääkö  Kaisa,  että  tuo  tuollainen  puhe  on  suorastaan  vasta- 
vallankumouksellista ja  mistä  Kaisa  tietää  mitä  se  edustaja  puhui,  kun 
ei  ollut  kokouksessakaan? 

KAISA  (suuttuen)  :  No  entäs  sinä,  mistä  sinä  sitten  tiedät,  ettei 
se  niin  sanonut,  sillä  ethän  sinä  kokouksissa  käy! 

AUNE:  Niin,  en  pääse  usein,  mutta  siinä  kokouksessa  olin  ja  tie- 
dän mitä  -puhuttiin.  .  . 

KAISA:  Vai  olit...  (Hieman  hämmentyen):  Mutta  miten  sinä 
sanoitkaan,  että  vastavallankumouksellista,  mitä  sa  sellainen  on? 

AUNE:  Se  on  sitä,  että  jos  joku  tappaa  esimerkiksi  punanurkan 
hoitajan,  on  se  vasta  vallankumouksellinen  teko  ja  kun  sinä  sanot  edus- 
tajan  puhuneen  sellaista  mitä  hän  ei  voi  ikinä  puhua,  niin  silloin  ovat 
sinun  puheesi  vastavallankumouksellisia. 

KAISA  (pelästyen)  :  Ettäkö  sinä  10 ikein  rinnastat  minun  puheeni 
tuollaisen  teon  kanssa? 

AUNE:  En  niitä  rinnasta,  sanoin  vaan  esimerkin  vuoksi. 

KAISA:  Esimerkin  vuoksiko,  no  ei  niistä  puheista  sitten  kai  ran- 
gaistakaan? 

AUNE  (hieman  veitikkamaisesti)  :  En  tiedä  oikein,  mutta  minun 
mielestäni  olisi  puheistakin  rangaistava,  silloin  (kun  ne  noin  vääris- 
tellään. 

KAISA:  Kyllähän  sinä  rankaisisit,  jos  sinne  ohjiin  pääsisit,  mutta 
jumalan  kiitos,  että  siellä  on  niitä  kirjanoppineita,  jotka  käsittävät, 
että  tyhmyyttään  ne  muijat  noin  haastelevat. 

AUNE:  Tyhmyydeksihän  te  sen  aina  sitten  muutatte,  vaan  ei  se 
sitä  ole. 

(KAISA:  Ei  iole,  ei  ole,  tietysti  on,  sillä  mistä  minä  nyt  näitä  pu- 
heita tietäisin  ja  ymmärtäisin,  tuohan  tuo  Anna-Maikko  minulle  kertoi. 

ANNA-MAIKKO:  Mitä  sinä!  Enhän  minä  sanonut,  että  ne  niin 
puhuivat.  .  . 

KAISA:  Sanoitpas! 

ANNA-MAIKKO:  Sanoin  ainoastaan,  että  eiköhän  ne  tuota  tehne 
(kiihtyen)  ja  samapa  se,  mitä  sanoivat  ja  mitä  tekevät,  en  minä  heidän 
kollektiiviinsa  rupea,  enkä  maatani  anna... 

(Sisään  astuu  Karilan  vaari.) 

KARILA:  No  mikä  siinä  Anna-Maikon  maassa  ion,  kun  se  ei  kol- 
lektiiviin kelpaa,  onko  se  siihen  liian  huonoa,  vai  lian  hyvää  (kättelee). 

ANNA-MAIKKO  (katsoen  halveksivasti) :  Kyllähän  nyt  puhut, 
kun  olet  päässyt  lautatarhaan  vahdiksi  ja  kaikki  lapsesi  olet  saanut 
pois  luotasi,  kenet  työhön,  kenet  kouluun. 

KARILA  (istuutuu  vastapäätä  Anna-Maikkoa) :  Eivät  lapseni  siksi 
ole  koulussa,  että  olisin  tahtonut  heistä  päästä,  vaan  siksi,  että  ioppisi- 
vat  jotain,  että  oppisivat  edes  oikealla  tavalla  maata  muokkaamaan  ja 
karjaa  hoitamaan. 

KAISA:  On  niitä  herroja  tarpeeksi  paljon  ilmankin! 

iKARILA  (ääni  vavahtelee  hiukan  suuttumuksesta)  :  Eivät  ne  her- 
roja ole.  Useasti  kuulen  kyläläisten  nimittävän  kaupungin  työläisiä  ja 
koululaisia  herroiksi.  Ovatko  he  mitä  herroja,  jotka  aamusta  iltaan 
istuvat  koheittensa  ääressä  niellen  vaarallisia  kaasuja  sisäänsä,  taikka 
koulupenkin  ääressä  ajavat  tietoja  päähänsä,  sillä  ei  oppiminen  helppoa 
ole.  He  tekevät  yhtä  raskasta  työtä  kuin  mekin  talonpojat  ja  entäs 
se  työkuri,  mikä  nyt  on  kaikissa  työpaikoissa  —  et  sieltä  lähde  kesken 
työpäivää  omille  asioillesi,  niinkuin  tuossa  naapurikylässä,  jioka  on  jo 
kollektivisoitu,  teki  se  Honkasen  Mari,  lähtien  heinäntekoaikana,  juuri 
töitten  kuumimmillaan  ollessa  räätäliin  pukuaan  hakemaan.  —  Ei  olisi 
sitä  tehnyt  viime  vuonna  omalla  pellollaan.  Mutta  vaikkapa  joukos- 
samme onkin  kaikenlaisia  vastaanhankaajia,  niin  siitä  huolimatta  me 
menemme  eteenpäin.  Yhdessä  työläisten  kanssa  me  olemme  taistel- 
leet luokkasodan  rintamilla,  yhdessä  taistelemme  talousrintamallakin  ja 
sellaiset  pienet  jarrut,  niinkuin  meidänkin  kylän  tiedottomat  talonpojat, 
jotka  ovat  kollektivisoimista  vastaan  —  eivät  voi  pysähdyttää  eteen- 
päinmenoamme. 

ANNA-MAIKKO:  Hyvähän  sinun  on  puhua,  että  kollektivisoidaan, 
kollektivisoidaan,  kun  itselläsi  on  vain  palanen  maata,  eikä  muuta 
'omaisuutta.  Toista  se  on  meidän  Antin.  .  . 

KARILA  (hymähtäen):  Niin,  toista  se  on  sinun,  sekä  Anttisi.  .  . 

ANNA-MAIKKO:  Tietysti  toista,  sellaista  taloa  kuin  meillä  ei  voi 
niin  vain  luovuttaa,  helppohan  se  on  köyhän  käydä  kollektiiviin,  val- 
miille menee.  Mutta  me  olemme  otsa  hiessä  raataneet,  jyvä  jyvältä 
koonneet  aittaamme  ja  sitten  anna  pois  .  .  . 

KARKLA:  Tekö  raataneet,  koonneet!  Koonneet  kyllä  olette,  mutta 
ei  jyvä  jyvältä,  vaan  säkki  säkiltä.  Kenen  pelloille  me  lolemme  hi- 
keämme vuodattaneet?  Teidän!  Sanohan  Anna-Maikko,  muistatkos 
vielä  niitä  vuosia,  jolloin  teillä  oli  valta?  Muistatkos  kun  kerran  kevät- 
talvella tulin  taloonne  lainaamaan  säkillistä  jauhoja.  Töitä  tacoissa  oli 
vähän,  lapsilaumani  suuri.  Sanoppas,  monenkokertaisesti  sain  sen  sä- 
killisen työlläni  seuraavana  kesänä  maksaa.  Aamusta  iltaan  tein  työtä 
kuin  hullu  ja  sittenkin  olin  aina  velassa  .  . .  Tällä  tavalla  te  kokositte, 
tällaista  oli  se  teidän  raatamisenne  .  .  .  Mutta  nyt  se  loppuu,  sillä  työ- 
läiset ja  talonpojat  ovat  tehneet  päätöksen,  jossa  sanotaan:  että  kula- 
kit hävitetään  luokkana! 

ANNA-MAIKKO:  Mi-mi-mitä  sanoit,  ettäkö  meidät  hävitetään! 
(itku  silmissä)  no  johan  minä  sen  sanoin,  siinä  sen  nyt  kuulitte,  että.  .  . 

iKARILA:  Ei  se  sitä  tarkoita,  että  teidät  olemattomiin  hävitetään, 
vaan  että  maanne  annetaan  kollektiivisiin  talouksiin,  teille  jätetään 
välttämättömimmät  tarpeenne,  maata  annetaan  sitten  jostain  toisesta 
paikasta  —  mutta  olihan  se  Antti  kokouksessa,  eikö  se  mitään  puhunut? 

ANNA-MAHAKO:  Ei,  ei  se  mitään,  se  kun  on  sellainen  harvapu- 
heinen, muoto  vaan  näkyi  muuttuneen  kun  se  sieltä  kokouksesta  tuli. 

KAISA:  Mutta  eihän  nyt  noin  saisi  tehdä,  eihän  sitä  muuallakaan 
oteta  pois  ihmiselle  kuuluvaa  omaisuutta. 

KARILA:  Niin,  muualla  —  kapitalistimaissa  —  ei  oteta  rikkailta, 
mutta  köyhiltä  otetaan  viimeinenkin  leipäpala,  katto  pään  päältä,  hei- 
tetään perheineen  päivineen  pakkaseen  kadulle!  Mutta  jos  me  otamme 
pois  sen  mikä  -on  liikaa,  niin  silloin  koko  maailman  porvaristo  on  vai- 
mis  huutamaan  meitä  ihmissyöjiksi. 

ANNA-MAIKKO:  Mutta  eikö  meitä  sitten  otettaisikaan  siihen  kol- 
lektiiviin, jos  me  tahtoisimme  tulla? 

KARILA:  Kyllä  sinä  vielä  liian  vähän  asioita  ymmärrät.  Sillä  se, 
joka  ei  kelpaa  sotarintamalle  puolustamaan  neuvostomaata,  niin  ei  se 
kelpaa  talousrintamallekaan  itsenäiseksi  taistelijaksi.  Kenellä  ei  ole 
äänioikeutta,  sillä  ei  ole  luottoakaan. 

ANNA-MAIKKO:  No  mihinkäs  me  sitten  joudumme,  kenties  ne 
voivat  lähettää  meidät  vaikka  sinne  Kankaanpäähän. 

iKARILA:  Voivat  hyvinkin. 

ANNA-MAIKKO :  Voi,  voi,  mikäs  meidät  sitten  siellä  perii ! 

KARILA:  Ei  siellä  mikään  peri.  Saatte  vaan  koettaa  mitä  on  se 
oikea  raataminen  ja  miten  kovassa  se  leipä  on. 

ANNA-MAIKKO  (nousee  ylös  ja  poistuu  itkien)  :  Voi,  voi  tätä 
maailman  surkeutta,  voi  syntisiä  ihmisiä,  jotka  maan  päällä  riistaa 
kokoovat.    Menen  pastorin  puheille,  kenties  hän  neuvon  antaa. 

KARILA:  Ei  tässä  papin  neuvot  auta. 

KAISA:  Mitä  se  Karila  nyt  noin,  että  toinen  ihan  itkemään  her- 
kesi ! 

KARILA:  Eipä  itkenyt  silloin,  kun  hänelle  kurjasta  elämästäni 
kerroin,  lapsilleni  apua  pyysin.  Sanoi  vaan,  että  kaikki  se  on  herralta. 
Vihaksi  silloin  pisti,  iskeä  olisin  tahtonut,  mutta  muistin,  että  kotona 
oli  viisi  lasta,  kaksi  niistä  kuumeessa  —  purin  hammastani  ja  vaieten 
kuuntelin  (vaipuu  hetkiseksi  ajatuksiinsa).  Mutta  nyt  on  minunkin 
lähdettävä,  on  käytävä  tuossa  Karjasen  talossa  ennen  kokousta.  Aune, 
tulen  tänne  yöksi.  Tahdon  kanssasi  vakavasti  keskustella.  (Ääntään 
hiljentäen  Aunelle):  Ei  tämä  kelpaa;  et  ole  sinä  pari  Laurille.  (Aune 
painaa  päänsä  alas.)  Mutta  pitkäänpäs  poikasi  nukkuu,  vaikkapa  tässä 
on  pidetty  kovaakin  ääntä  (katsahtaa  vipuun)  —  veitikka,  kun  et  he- 
rää ukkoa  katsomaan.  No  hyvästi  Kaisa.  Minä  tulen  sitten  kokouk- 
sen päätyttyä.  (Poistuu.) 

KAISA:  Hyvästi,  hyvästi.  Mitähän  tuosta  isästäsikin  olisi  tullut, 
jos  olisi  saanut  kouluja  käydä,  hyvä  sillä  on  tuo  puhelahja  .  .  .  Mutta 
eikös  se  lastenseimenhoitaja  ole  teillä  käynyt?  Kuuluu  käyvän- kaikissa 
niissä  taloissa,  joista  ei  ole  lapsia  seimeen  tuotu  ja  uhmailevankin  kuu- 
luu,  että  jollette  tuo  hyvällä,  niin  väkisten  otetaan. 

AUNE  :  Mutta  mitä  se  Kaisa  taasen? 

KAISA:  Niin,  mutta  kun  minä  omin  silmin  näin? 

AUNE:  Ettäkö  lapsia  väkisten  seimeen  vietiin? 

KAISA:  Ei,  enhän  minä  sitä  tarkoittanut,  vaan  että  näin  kun  se 
hoitaja  puhui  sille  Mattilan  Liisalle,  sille  naapurilleni. 

AUNE:  Kuulitteko  niin  pitkän  matkan  päähän,  jos  kotiportaillanne 

seisoitte? 

KAISA:  Ei,  enhän  minä  sitä  kuullut,  näin  vain  miten  se  viittoili 
käsillään  ja  suu  kävi  ja  Liisa  itki,  itki  niin,  että  hartiat  hytkyivät  ja 
mitä  se  Liisa  nyt  muuten,  jollei  se  olisi  uhkaillut.  Vaan  mitäpä  sinä, 
ethän  itsekään  vie  lastasi  seimeen,  aina  pellolla  mukanasi  kuletat. 

AUNE  (alakuloisesti)  :  Minäkö,  minäkö  en  veisi  lastani  seimeen. 
Mielellänikin,  mutta  kun  Lauri  on  sen  jyrkästi  kieltänyt,  sanoio,  että 
elää  se  ilman  sitäkin. 

KAISA:  Ja  eläähän  tuo. 

AUNE:  Elää,  elää.  Mutta  Kaisa  hyvä,  eikö  teilläkin  iole  ollut  lap- 
sia? 

KAISA  (itku  silmissä) :  Olihan  niitä  kolmekin,  vaan  «kaikki  kuoli- 
vat jo  pieninä. 

AUNE:  Kai  muistatte  miten  vaikea  on  hoitaa  taloutta  ja  lapsia, 
etenkin  kesän  aikana,  kun  on  käytävä  peltotöissä.  Ei  kai  teilläkään 
ollut  suurta  eroa  yöllä  ja  päivällä? 

KAISA:  Vaikeaahan  se  oli  sekin  aika.  Etenkin  kun  se  Mikko  tuli 
nin  äreäksi  silloin  kun  lapset  öisin  itkeskelivät.  Kiroili,  niinkuin  se 
olisi  ollut  yksin  minun  syyni,  yhdessähän  me  olimme  sen  synnin  teh- 
neet, mutta  yksin  on  naisen  se  risti  kannettava. 

AUNE:  Tuhmia  me  vielä  olemme,  omaa  parastamme  emme  ym- 
märrä, vaan  pelkäämme  kaikkea  uutta.  —  Niin,  Lauri  ei  anna  viedä 
lasta  seimeen,  apulaista  ei  ota,  käskee  antaa  Vilhon  mummon  hoidetta- 
vaksi, mutta  en  minä  uskalla,  kun  se  tekee  aina  niitä  taikoja,  tekee 
vielä  poikani  sairaaksi. 

iKAISA  (katsahtaen  ulos  ikkunasta)  :  Jaakkolan  Ellikin  näkyy  me- 
nevän .  .  . 

AUNE  (nousee,  katsoo  ulos):  Ellikö!  Kadehtien  häntä  aina  katse- 
len. Miten  hyvä  onkaan  hänen  elämänsä.  Kalle  on  todellakin  ymmär- 
täväinen mies.  Silloin  kun  Elli  oli  raskaana,  ei  häntä  peltotöihin  las. 
kenut,  yksin  teki,  synnyttämässä  kävi  sairaalassa,  eikä  niinkuin  me  sau- 
nassa ja  raskaampiin  töihin  rupesi  vasta  pari  kuukautta  synnyttäfnisen 
jälkeen.  Yhdessä  he  lasta  hoitivat  silloin  kun  ei  seimeä  ollut.  Kaikki 
kotiaskareet  pellolta  tultua  yhdessä  tekevät. 

KAISA:    No  häpeähän  se  on  miehen  ruveta  naisten  töihin. 

AUNE:  Mutta  miksi  ei  ole  häpeä  ruveta  naisen  miehen  töihin,  jos- 
kus ylivoimaiseenkin;  kun  pakko  vaatii,  niin  ei  ole  varaa  valita. 

KAISA :  No  se  Kalle  on  niin  tohvelin  alla,  siksi  se  niin  kaikki  tekee. 

AUNE:  Ei  se  sitä  ole,  vaan  se  osoittaa,  että  mies  pitää  naista  sa- 
massa arvossa  kuin  itseäänkin. 

(Sisään  astuu  seimenhoitaja.) 

TOINI:  Iltaa  taloon! 

AUNE:  Iltaa,  iltaa,  tulkaa  .peremmälle. 

TOINI:  Eikö  tämä  ole  Heikkilän  talo  ja  te  talon  Aune  emäntä? 

AUNE:  Kyllä,  minä  olen  Aune. 

TOINI:  Ja  teillä  on  lapsiakin,  eikö  totta? 

AUNE:  On,  poika. 

TOINI:  Pöikako  (huomaa  vivun,,  lähestyy  sitä),  mutta  emäntä 
hyvä,  mitä  te  teette  lapsellenne!  Eihän  tuollaisessa  saa  lasta  nukuttaa 
(osoittavat  vipua),  sillä  noin  te  voitte  saada  lapsestanne  raajarikon  .  .  . 

KAISA  (itsekseen) :  Noin  se  aina  alkaa. 

AUNE  ('hieman  nolona) :  Emmehän  me  täällä  kylässä  osaa  lapr 
siamme  hoitaa,  eikä  ole  kuka  neuvoisi. 

TOINI:  Mutta  miksi  ette  tuo  lastanne  seimeen? 
AUNE  (purskahtaa  itkuun) :  Miksikö?  .  .  . 

KAISA:  No  mitä  nyt,  emäntä  hyvä?!    Kenties  te  ette  ymmärrä 
minua  oikein,  ehkäpä  teilläkin  on  sellainen  käsitys,  että  .  .  . 
KAISA:  Että  se  on  tuotava  pakosta. 

TOINI:  Niin,  sitä  tahdoin  sanoa,  sillä  kuka  lie  laskenut  sellaisia 
huhuja  liikkeelle. 

(Kaisa  katselee  ulos  akkunasta,  hypistellen  hermostuneesti  liinaansa.) 

AUNE:  Kaikkeahan  täällä  puhutaan,  ottamatta  asiasta  parempaa 
selkoa,  mutta  en  minä  sitä  tarkoittanut. 

KAISA:  Mutta  minun  on  tästä  lähdettävä  kotiapäin  (nousee  ylös). 

TOINI:  Kotiinko,  mutta  pianhan  se  kokous  alkaa,  eikö  emäntä 
tiedä? 

KAISA :  Tiedänhän  minä,  mutta  .  .  . 

TOINI:  Ei  mitään  muttaa,  emäntä  asuu  tuolla  noin  .  .  . 

KAISA:  Siellähän  minä,  mutta  näkeehän  sen  jo  päältäpäin,  ettei 
minulla  enään  ainakaan  seimeen  tuotavia  lapsia  voi  olla. 

TOINI:  Mutta  emäntä  kiltti,  enhän  minä  nyt  aina  lapsista,  tah- 
doin ainoastaan  ehdottaa,  että  jos  mentäisi  yhdessä  'kokoukseen,  poik- 
kean teille  mennessäni,  sopiiko  se? 

KAISA  (lauhtuen)  :  Miksei,  miksei,  sopiihan  se,  mutta  te  taidatte- 
kin  olla  oikein  hyvä  ihminen,  kun  nyt  tällaisen  mummon  kanssa  ko- 
koukseenkin lähdette,  tulkaa  sitten,  tulkaa  sitten;  (mennessään)  ereh- 
tyväinen sitä  ion  tuo  ihminen  ja  erehtyväisiä  ne  ovat  nuo  minun  pu- 
heenikin  (poistuu). 

AUNE:  Kylläpä  te  olette  aika  veitikka  ja  kaikkeen  teillä  riittää 
aikaa,  mutta  odottakaa  hiukan,  käyn  vain  herättämässä  isännän  sau- 
naan, tulen  heti  (poistuu). 

TOINI  (itsekseen)  :  Nainen,  talonpoikaisnainen,  mitä  onkaan  hän 
kokenut,  miten  raskasta  on  hänen  elämänsä  ollut.  Yhtämittaista  työtä, 
ilman  lepoa,  ilman  minkäänlaista  huvia,  he  ovat  olleet  työn,  kodin  or- 
jia, siksi  heissä  usein  tapaakin  arkuutta  uuteen,  vaikkapa  he  käsit- 
täisivätkin  sen  paremmuuden,  niin  sittenkään  he  eivät  aina  uskalla 
katkoa  tuota  vanhaa  .  . . 

AUNE  (palaa  ämpäri  kädessään) :  No  nyt  on  sekin  työ  tehty  (hää- 
räilee). 

TOINI  (katsoo  pitkään  Auneen):  Aune  emäntä,  te  olette  vielä 
nuori,  lapsi  teillä  on,  elätte  hyvin,  mutta  sittenkin  en  kasvoillanne  aina 
kärsinyt  ilme,  sillä  olen  teitä  katsellut  ennenkin.  Sanokaa,  kenties 
olette  sairas? 

_  AUNE  (tulee  hieman  hämilleen)  :  Sairasko?  En.  Terve  olen 
(kyynel  vierähtää  poskelle)  elämäni  on  vaan  niin  tukalaa  (katsoo  pit- 
kään Toiniin).  Jos  tahdotte,  niin  kerron  teille  elämästäni^  Ei  se 
toisia  kummempi  ole  en  ole  sitä  toisille  kertonut,  mutta  .  .  . 

TOINI:  Ymmärrän  Aune,  ymmärrän,  jos  se  vaan  miellyttää  sinua, 
jos  vaan  luotat  minuun  niin  kerro. 

AUNE:  Luotan  minä!  Olen  jo  vuosikausia  kätkenyt  kaikki  si- 
sälleni, ajatellut  olen  paljon,  mutta  vähän  puhunut,  nyt  en  enään 
jaksa,  minä  tahdon  puhua,  tahdon  tehdä  jonkun  päätöksen,  sillä  näin 
on  minun  mahdoton  elää.  Niin,  kertoahan  lupasin.  Olen  Karilan  vaa- 
rin tytär.    Kotimme  oli  köyhä:  ei  hevosta,  ei  lehmää,  lapsia  viisi;  äitini 

kuoli  minun  ollessani  viidentoista  vanha;  elämämme  kävi  entistä  ras- 
kaammaksi; isäni  kävi  vieraissa  töissä,  raatoi  kuin  hullu,  mutta  sitten- 
kään ei  leipä  tahtonut  riittää.  Pian  minäkin  rupesin  käymään  isäni 
mukana,  tuli  vähän  helpompaa.  Kasvoin,  kehityin  aikaiseen.  Pojat  al- 
koivat katsella  minua  ja  ihmeekseni  Heikkilän  *  nuori  isäntä,  varakas 
talonpoika,  tämä  Lauri,  rakastui  minuun,  tuli  kosimaan,  toi  komeat 
kihlat  —  ja  tietäähän  sen,  minä  nuori  tyttö,  melkein  lapsi,  suostuin 
enempää  ajattelematta.  Isäni  kyllä  varoitti  minua,  sanoen,  että  ei 
köyhästä  ole  rikkaalle  vaimoksi.  Rakastinko  Lauria,  en  tiedä,  mutta 
ensimäinen  vuosi  meni  jotenkuten,  vaan  sitten  kun  vanha  isäntä  kuoli 
ja  Lauri  tuli  talon  ohjaksiin,  muuttui  elämäni  kokonaan  toiseksi  kuin 
mitä  olin  kuvitellut,  sillä  hän  tuli  ahnaaksi,  julmaksi.  Ikävöin  lasta, 
en  saanut,  en  ollut  täysin  terve,  siitäkin  hän  minua  muistutti,  niinkuin 
köyhyydestänikin,  mutta  viimein  kuitenkin  pääsin  sairaalaan,  paran- 
nuin. Elämääni  tuli  valopilkku  silloin,  kun  tunsin,  että  sydämeni  alla 
alkaa  kehittyä  uusi  pieni  elämä.  Samoihin  aikoihin  tuli  naapuriksem- 
me kalastaja-Janne  äitinsä  kanssa.  Tutustuimme,  tulimme  hyviksi  tu- 
tuiksi, hän  alkoi  minulle  selittää  asioita,  joita  en  ennen  ymmärtänyt, 
olin  kuin  pahasta  unesta  'herännyt,  miten  paljon  suurta,  ihmeellistä 
olikaan  ympärilläni  tapahtunut  ja  minä  olin  voinut  kulkea  tuon  kaiken 
ohi  paljoakaan  huomaamatta,  osaani  uhraamatta  .  .  .  (lapsi  alkaa  it- 
keä). 

TOINI:  Miten  mielenkiintoista  onkaan  kuunnella  sinua,  mutta 
muuttakaamme  ensin  poju  terveellisempään  makuupaikkaan,  löytyykö 
sinulla  koria? 

AUNE:  Löytyy  (ottaa  uunin  takaa  korin,  pyyhkii  pölystä). 
TOINI:  Kas  noin,  tuolla  tavoin  (asettelee).    Nyt  voit  jatkaakin, 
silmät  näkyvät  jälleen  painuvan  umpeen .... 

(Janne  astuu  sisään.) 

JANNE:  Iltaa  taloon! 
TOINI  ja  AUNE:  Iltaa! 

AUNE  (ei  voi  täydellisesti  pidättää  iloisuuttaan) :  Mereltäkö  sinä? 

JANNE :  Mereltä,  mutta  minä  taisin  tulla  teitä  häiritsemään  .  .  . 

TOINI:  Eikä  mitä,  kyllä  me  vielä  ehdimme  puheemme  puhua  (kat- 
soo merkitsevästi  Auneen),  eikö  niin,  Aune? 

AUNE:  Niin,  olethan  sinä  huomenna  vapaa,  etkö  voi  tulla  istu- 
maan? 

TOINI:  Tietysti  tulen,  mutta  nyt  täytyy  minun  lähteä,  tänä  iltana 
se  on  kokouskin.    Tulethan  sinä  Janne? 

JANNE:  Vielä  sitä  kysyt,  selvähän  se,  että  tulen. 

(Lauri  astuu  sisään.) 

LAURI  (synkästi):  Iltaa! 
VIERAAT:  Iltaa! 
AUNE:  Tuletko  syömään? 

LAURI  (ottaa  takkinsa  ja  lakkinsa)  :  En.  (Poistuu.) 
TOINI:  No  niin,  hyvästi  siis  huomiseen,  Aune.  (Poistuu.) 
JANNE:  Menikö  Lauri? 
AUNE:  Meni. 

JANNE:  Siis  nyt  saan  puhua  kanssasi  vakavasti,  Aune.  Koko 
viime  yön  merellä  ollessani  ajattelin,  ajattelin  sinua  ja  itseäni  ja  ihmet- 
telin, että  miksi  me  kidutamme  toisiamme.  Miksi  emme  voi  toimia  päät- 
tävämmin.     Sinä  vihaat  Lauria,  vihaat  miehenäsi  .  .  . 

AUNE:  Vihaan  muutenkin,  vihaan  siksi,  että  hän  on  ainoastaan 
oman  etunsa  valvoja,  kaiken  oikean  kumooja. 

JANNE:  Niin,  ja  kuitenkin  olet  hänen  kanssaan?  Millä  tämän 
selität?  Sanot  pitäväsi  minusta  ja  vaimokseni  et  kuitenkaan  tule,  et 
eroa  hänestä.    Kiusaat  itseäsi  ja  minua.    Ja  miksi  kaikki  tämä? 

AUNE:  Siksi,  että  minä  pelkään  häntä,  pelkään  hänen  tappavan 
lapseni. 

JANNE:  Ei  hän  uskalla  mitään,  paloittelee  vain,  mutta  eihän  elä- 
mäsi voi  näinkään  jatkua,  ethän  saa  antaa  nuorten  voimiesi  mennä  huk- 
kaan. Luuletko,  että  minun  on  helppio*  katsella  kaikkea  tätä,  luuletko, 
että  minua  miellyttää  se,  että  täytyy  kuin  varkain  käydä  luonasi. 
Aune,  olen  tehnyt  päätökseni,  en  peräänny  enään  (nousee).  Sano  se 
hänelle  jo  tänään,  taikka,  taikka  —  et  koskaan. 

AUNE:  Janne!  (Janne  lauhtuu  heti.) 

JANNE  :  Mutta  jos  tahdot,  niin  voinhan  minä  sen  sanoa. 

AUNE:  Ei  Janne.  (Janne  tulee  jälleen  synkäksi.)  Minä  sanon 
sen  itse,  tänään  sanon,  tein  sen  päätöksen  jo  äsken,  Laurin  ollessa 
vielä  kotona. 

JANNE:  Mutta  Aune,  miksi  et  sitä  heti  sanonut? 
AUNE:  Enhän  ehtinyt. 

JANNE:  Mutta  Aune-kulta,  oletko  varmasti  tosissasi? 

AUNE :  Eihän  näin  vakavassa  asiassa  voi  leikkiä  laskea. 

JANNE  (ottaa  kiinni  Aunen  kädestä) :  Mitä  sanoisin  sinulle  Aune? 
En  mitään,  en  mitään,  hyvä  on  näin. 

AUNE:  Mutta  Janne,  sanohan,  voitko  pitää  toisen  miehen  lap- 
sesta? 

JANNE:  Tietysti  mieluummin  ajattelisin,  että  Vilho  olisi  minun  ja 
sinun  poikasi,  eikä  Laurin  ja  sinun,  mutta  hyvä  on  näinkin,  pidän 
teistä  molemmista  ja  luuletko,  että  voisin  pitää  naisesta,  joka  rakastet- 
tunsa takia  lapsensa  hylkäisi.  Ei,  en,  sillä  silloin  hän  ei  olisi  nainen, 
äiti,  vaan  ainoastaan  himoitseva  naaras.  iSilloin  kun  tutustuimme  ja 
miellyimme  toisiimme,  olit  sinä  jo  raskaana,  eikö  totta. 

AUNE:  Olin. 

JANNE:  Ja  kantaessasi  lastasi  sydämesi  alla,  sinä  itsekin  olisit 
sen  tahtonut  olevan  minulta,  ajattelit  minua,  kuvittelit  sitä  minun  lap. 
sekseni. 

AUNE  (painaen  päänsä  alas) :  Niin  kuvittelin. 

JANNE:  Ja  vaikka  hänessä  ei  virtaakaan  minun  vertani,  niin  sit- 
tenkin on  Vilho  enempi  minun  kuin  Laurin  poika  (seisovat  hetken 
ääneti). 

AUNE  (kietoo  kätensä  Jannen  kaulaan)  :  Janne  rakas,  rakas  .  .  . 
Me  kuulumme  yhteen.    Sanassani  pysyn! 

JANNE:  Aune  rakas,  miten  tulinen,  hellä  oletkaan  ja  tähän  asti 
olet  sen  kokonaan  salannut,  sinä  tuhma  tyttö  .  .  .  Mutta  muista  Aune, 
että  ei  elämämme  tule  'olemaan  ainoastaan  hyväilyjä  ja  ruusuilla  tanssi- 
mista (erkaantuvat),  vaan  kovaa  työtä  aamusta  iltaan,  sillä  tiedäthän, 
että  maamme  kollektivisoiminen  ei  ole  helppoa,  ei  sitä  suoriteta  käde^ 
käänteessä,  sivusta  katsomalla,  vaan  se  vaatii  jokaisen  tietoisen  talon- 
poikaisnaisen  ja  -miehen  uhraamaan  siihen  kaikki  voimansa  ja  ainoas- 
taan tiedoton,  ymmärtämätön  talonpoika  voi  sanoa,  että  emme  me  ole 
kollektivisoimista  vastaan,  vaan  näyttäkää  meille  ensiksi  mitä  te  saatte 
aikaan.  Tämä  tällainen  puhetapa,  jota  useat  käyttävät,  on  väärää, 
sillä  emmehän  me  voi  vaatia  tehtaan  työläisiä  pelloillemme  työtä  teke- 
mään —  ketä  silloin  tehtaisiin  jäisi.    Ei!      Itseltämme  meidän  on  tu- 

loksia  vaadittava  ja  itseämme  on  meidän  siitä  syytettävä,  jos  tulokset 
ovat  huonoja.  Niin  Aune,  ensimäiset  neljä-viisi  vuotta  tulevat  ole- 
maan raskaita,  mutta,  sitten,  sitten  onkin  taloutemme  sillä  kannalla  — 
jos  vaan  saamme  rauhassa  työskennellä  —  että  joukostamme  ei  löydy 
sellaista  talonpoikaa,  joka  ei  mielellään  olisi  kollektiivissamme. 

AUNE:  Ymmärrän  sinua  Janne,  rinnallesi  tahdon  tulla,  osani  yh- 
teisen asiamme  hyväksi  luovuttaa.  Työtä  tahdon  tehdäkin,  työtä  koko 
yhteiskunnan  eikä  ainoastaan  oman  kodin  hyväksi  .  .  .  Janne!  Alkaako 
minulle  todellakin  uusi  elämä!  Janne,  onko  tämä  totta,  eikö  minun, 
enään  tarvitse  olla  Laurin  kanssa? 

JANNE:  Tottako,  tietysti,  jos  vaan  sinä  pysyt  päätöksessäsi. 

AUNE:  Peloittaa  hiukan. 

JANNE:  Älä  pelkää.  Mutta  Aune,  me  emme  huomaakaan  miten 
aika  rientää,  kokoukseen  on  ehdittävä,  täytyy  lähteä!  Etkö  sinäkin  pää- 
sisi, vie  lapsi  äidilleni. 

AUNE:  Ei,  Janne,  olen  nyt  kotona,  ja  meneehän  äitisikin  kokouk- 
seen. 

JANNE:  Totta  kyllä.  Mutta  pianhan  me  järjestämme  nämä  asiat 
toisin.  Näkemiin  nyt,  Aune  rakas,  miten  mielelläni  nyt  heti  veisinkään 
sinut  pois  tästä  talosta.  (Hyvästelevät.) 

AUNE  (yksikseen,  tyytyväisen  näköisenä) :  Onkohan  tämä  todel- 
lakin viimeinen  iltani  tässä  talossa.  (Menee  lapsensa  luo.)  Vilho, 
Vilho  poikani,  meille  sinun  kanssasi  alkaa  uusi  elämä,  uusi  valoisa,  va- 
paa elämä.  .  . 

(Sisään  astuu  Tiina-muori.) 

TIINA:  Yksinkö  sinä  tuvassa.  (Katsoo  lattiaan.)  Lauantai-ilta  ja 
lattiat  pesemättä,  suutasi  vain  soitat,  et  muuta.  Kyllä  kuulin  kun  se 
seimen  hoitaja  kävi,  mitä  se  täältä  haki,  senkin  oppinut  ja  sinäkin 
kuuntelet  noiden  kommunistien  puheita,  et  tiedä,  että  merkit  heille 
tuhoa  ennustavat. 

AUNE:  Mitkä  merkit? 

TIINA  (tullen  salaperäiseksi) :  Monet  merkit,  Merisaaren  puolelta 
kuuluu  kummallista  kuminaa.  Suonpäähän  on  ilmestynyt  susia  ja 
Rantaniityn  kylässä  on  kooperatiivin  hoitajalle  syntynyt  lapsi,  sarvet 
päässä  ja. .  . 

AUNE:  Lakatkaa  jo,  en  minä  niihin  usko. 

TIINA:  Et  usko,  et  usko,  et  sinä  rietas  jumalaankaan  usko,  ja 
lastasikin  —  tulevaa  Heikkilän  isäntää  —  annat  kaikkien  maailman- 
kiertäjien  pidellä  —  mutta  annahan  kun  vähän  pitelen  poikaa,  niin  ei- 
köhän vieraan  vihat  lähde. 

AUNE:  Älkää  koskeko,  antakaa  Vilhon  nukkua!  Sanoinhan  etten 
taikoihinne  usko. 

TIINA:  Sanoit,  sanoit,  kyllähän  olet  mestari  sanomaan  niinkuin 
isäsikin,  mutta  etköhän  silloin  uskonut  taikoihinkin,  kun  /Laurin  pauloi- 
hisi kiedoit,  ei  se  muuten  olisi  sinusta  huolinut.  Älä  koske!  Anna  olla! 
Olenhan  mummo  lapsellesi  —  enkä  muka  saisi  koskea.  Tuho  lapsellesi 
tulkoon,  tuho  itsellesi,  sinä  kirotun  suvun  jälkeläinen.  Hyi  sinuas! 
(Sylkäisee  ja  poistuu.) 
AUNE  (itsekseen)  :  Tuho  lapselleni.  .  . 

(Lapsi  alkaa  itkeä,  Aune  ottaa  lapsen  syliinsä,  silittelee;  näyttämö 
pimenee  taikka  vedetään  esirippu  hetkeksi  kiinni,  jonka  jälkeen  esitys 
jatkuu.  —  Hämärää,  Aune  istuu  pöydän  takana  pää  käsien  varassa,  ul- 
koa alkaa  kuulua  askeleita,  keskustelua,  Aune  hypähtää  pystyyn,  me- 
nee ikkunaan.) 

l:nen  ÄÄNI:  Ei  se  niin  mene  kuin  luulevat! 

2:nen  ÄÄNI:  Antaa  heidän  koettaa! 

3:s  ÄÄNI :  Älä  sano  niin.     (Ovi  avautuu.) 

LAURI  (kompastuen):  No  perkele,  kun  on  pimeää.     (Ottaa  tas- 
austaan tulitikut,  raapaisee  tulta,  astuu  keskilattialle.) 
HONGISTO:  Täällä  kai  jo  nukutaan. 
LAURI:  Kyllä  kai.     (Huomaa  Aunen.)     Mitäs  sinä? 
AUNE:  Muuten  vain,  mutta  joko  se  kokous  loppui? 
KOIVUNEN:  Vielähän  sinne  muutamia  jäi,  niitä  innokkaimpia. 

(Aune  laittaa  lamppuun  tulta.) 

LAURI:  Istukaa,  istukaa.  Aune,  menehän  tuonne  toisen  tuvan 
puolelle  nukkumaan,  meillä  on  täällä  vähän  miesten  asioita. 

(Aune  ottaa  hiljaa  lapsen  ja  mennessään  luo  kaikkiin  epäilevän 
silmäyksen.) 

LAURI  (ottaen  viinapullon  kaapista) :  Voi  sun  tuhannen  perkelettä 
iun  minua  suututtaa  se  appiukko,  se  Karilan  vaari,  se  $e  riivaa  koko 
kylämme  talonpojat. 

HONGISTO:  Eihän  tämä  vaari  nyt  mitä,  suutaan  soittaa  eikä 
muuta.  Mutta  Kalastaja-Janne  ja  Mannisen  Kalle,  nehän  ne  agitee- 
xaavat  koko  kylän  talonpojat  meitä  vastaan,  ne  ne  ovat  yhtenä  suuna 
siitä  kulakin  hävittämisestä. 

KOIVUNEN  (Laurille)  :  Kulakiksihan  se  sinuakin  nimitti  se  Kalle, 
mutta  onhan  sinulla  äänioikeus? 

LAURI:  On  toistaiseksi.  Huonosti  ovat  asiat  nyt,  kun  ei  sinne 
•ohjiin  tullut  yksikään  meikäläisten  ehdokkaista  (juovat). 

HONGISTO:  Ei  tullut,  mutta  ei  hätää,  kyllä  ne  vielä  pelästyvät, 
kun  tässä  alkaa  kohtapuoleen  näkyä  yhtä  ja  toista.  (Ääntään  alen- 
taen.) Ei  tässä  kiroileminen  auta,  vaan  täytyy  ruveta  toimimaan. 

LAURI:  Niinhän  se  pastorikin  sanoi,  että  jotain  ion  tehtävä,  mutta 
mitä? 

HONGISTO:  No  aluksi  riittää  vähempikin.  Ensiksi  on  saatava 
talonpojat,  vaikkapa  pieninkin  osa  heistä  uskomaan,  että  kommunistit 
tahtovat  vain  ryöstää  heidät,  talonpoikien  suuhun  on  asetettava  sanat, 
että  "näyttäkööt  ensiksi  mitä  saavat  aikaan  ja  vasta  sitten  kollektivi- 
soikoot!" Talonpojat  on  saatava  kuohumaan,  taikka  muuten  meidät 
hukka  perii. 

KOIVUNEN:  Ei  se  vaan  niinkään  helppoa  ole,  sillä  meidänkin  ky- 
län talonpojissa  on  sellaisia,  jotka  vähääkään  arvelematta  liittyvät  kol- 
lektiiviin jäseniksi  ja  nehän  ne  ovat  vaarallisia,  sillä  he  voivat  vaikut- 
taa meitä  voimakkaammin  tiedottomimpiin  talonpoikiin. 

HONGISTO:  Onko  sinulla  sellainen  käsitys,  etteivät  talonpojat  us- 
koisi puheitamme? 

KOIVUNEN:  On  hiukan. 

LAURI  (joka  on  koko  ajan  istunut  synkän  näköisenä)  :  Oli  miten 
oli,  mutta  yritys  on  tehtävä,  sillä  eihän  tässä  toimettomanakaan  ollen 
asiat  parane. 

HONGISTO:  Se  'on  miehen  puhetta,  se!  Oikein,  (ääntään  alen- 
taen) ja  nyt  pojat  on  vielä  toinenkin  kysymys  ratkaistava  (vilkaisee 
ympärilleen).  Kyläneuvoston  puheenjohtaja,  se  Mannisen  Kalle  on 
lähetettävä  autuaitten  valtakuntaan  .  .  . 

LAURI  (purren  huuliaan) :  Eiköhän  se  ole  liian  uskaliasta. 

KOIVUNEN:  Sitähän  minäkin  ja  kun  sillä  Kallella  on  vielä  per- 
hettäkin. .  .  ^ 

HONGISTO:  Perhettä,  eikö  meillä  ole  perhettä.  Pois  se  on  toimi- 
tettava, taikka  sitten  on  meidän  lähdettävä  (odottaen) :  No  mitä  ajat. 
telette,  suostutteko  tuumaan? 

Molemmat:  Kai  sitä  on  suostuttava  .  .  . 

KOIVUNEN:  Mutta  olisihan  tästä  kai  ensin  keskusteltava  pastorin 
kanssa? 

HONGISTO :  Pastorinko,  ei  ole  tarvis  ...  Ne  keskustelut  on  kes- 
kusteltu (hymähtää). 

LAURI :  Mitäpä  siinä  sitten  miettimistä  .  . . 
KOIVUNEN:  Kai  se  sitten  niin  on. 

HONGISTO:  Ei  meidän  itsemme  tarvitse  sitä  tehdä,  kyllä  siihen 
miehen  löydämme.  —  Olen  ajatellut  sitä  Uuoppo-Anttia,  sille  kun  lupaa 
viisikymppisen  viinarahoiksi,  niin  empimättä  suostuu  ...  ja  ilmiantoa- 
kaan ei  tarvitse  pelätä,  sillä  on  se  mies  sitä  tehnyt  ennenkin. 
ILAURI:  Entäs  rahat? 

'HONGISTO:  Rahatko!  Rahat  on  aina  saatavissa  tällaisia  asioita 
varten. 

KOIVUNEN:  No  se  on  siis  sitä  myöten  selvä,  sinäkö  sen  asiak- 
sesi otat? 

HONGISTO:  Minä  (juovat). 
LAURI:  Milloinkas  sitä  taas  tavataan? 

HONGISTO.  Sitten  kun  (matalalla  äänellä)  se  on  suoritettu, 
mutta  hyvästi  nyt,  ei  sovi  kauvan  istua,  voivat  ruveta  epäilemään. 

LAURI  (aukaisee  oven,  vilkuilee  ympärilleen,  vieraat  poistuvat)  : 
Aune,  joko  nukut,  tulehan  tänne  (jättää  tuvan  oven  auki,  menee,  ottaa 
ryypyn). 

Aune  (tulee  pelästyneen  näköisenä)  :  Mitä  sinä?  Mikset  mene  nuk- 
kumaan? 

LAURI  (päihtyneenä)  :  Tuleppas  tänne,  Aune!  (Tarttuu  kiinni 
Auneen.)  Annas  kun  ,pappa  sinua  vähän  taputtelee,  sinäpäs  oletkin 
vielä  aika  komea  mamma,  tules  kun  oikein  pussaan  sinua  (yrittää  hi- 
mokkaasti hyväillä). 

AUNE  (tuuppaa  pois  luotaan)  :  Älä  koske  minuun,  sillä  en  ole 
enään  sinun  vaimosi  (lapsi  alkaa  toisessa  tuvassa  itkeä.  Lauri  pääs- 
tää ihmeissään  Aunen  irti,  Aune  juoksee  pois,  panee  oven  kiinni). 

LAURI:  Mitä  perkelettä  se  akka  oikein  sanoi? 

(Sisään  astuu  Tiina-muori,  varpaillaan,  hiukset  hapsallaan,  kos- 
kettaa Lauria  käsivarteen.) 

TIINA:  Lauri! 

LAURI:  Mitä  nyt  äiti? 

TIINA:  (salavihkaisesti)  :  Teillä  oli  täällä  varmaankin  "asioita"? 
LAURI:  Entäs  sitten? 

TIINA  (supattamalla)  :  Aune  taisi  'käydä  kuuntelemassa! 
LAURI:  Auneko?    Mitä  saatanaa! 

TIINA:  Älä  kiroile.  (Poismennessään)  :  Mutta  varo,  varo  ak- 
kaasi!   (Sulkee  oven.) 

LAURI  (seisoo  hetkisen  ääneti,  yhtäkkiä  'hyökkää  ovelle,  potkaisee 
sen  auki,  huomaa*  Aunen,  joka  liina  hartioilla,  lapsi  sylissään  aikoo 
paeta,  riuhtaisee  hänet  sisään,  sulkee  oven) :  Laita  poika  tuonne  (osoit- 
taa sänkyä).  Miksi  et  mennyt  nukkumaan  —  miksi  kuuntelit  oven 
takana  ja  mihin  aijioit  mennä?  Sano? 

AUNE  (uhmaten)  :  Minäkö?    Pois  tästä  talosta! 

LAURI:  Pois  talosta  ja  minne? 

AUNE:  Neuvostoon! 

LAURI  (säpsähtäen):  Neuvostoon,  mitä  sinne,  kielimäänkö,  kuun- 
telitko, vastaa! 

AUNE:  Kuuntelin,  entäs  sitten?    Aijotko  minutkin  tappaa! 

LAURI  (tullen  hieman  alakuloiseksi)  :  En?  Mutta  Aune,  ole  jär- 
kevä ja  vaikene!  Älä  häiritse  toimiani,  mutta  sanohan,  miksi  menet 
neuvostoion? 

AUNE:  Ottamaan  eron  sinusta! 

LAURI:  Eron  minusta,  oletko  sekaisin,  kuka  sinut  on  riivannut? 

AUNE:  En  ole  sekaisin,  järjissäni  olen.  Sanoinhan,  etten  ole 
enään  sinun  vaimosi! 

LAURI  (iroonisesti)  :  Kenenkäs  sitten,  jos  saan  luvan  kysyä? 

AUNE  (on  hetken  vastaamatta):  Jannen,  kalastaja-Jannen! 

LAURI:  Jannen,  sanoit.  Se  oli  siis  sittenkin  totta,  en  uskonut, 
(hammastaan  purren)  sinä  saatanan  .  .  .  (tarttuu  kiinni  Auneen,  kiih- 
tyy) ja  minä  hullu  kun  olen  pitänyt  lasta  omanani  sinä  .  .  . 

AUNE  :  Päästä  lapsi  on  sinun. 

LAURI:  Puhu  mitä  puhut,  nyt  et  minua  enään  petä,  sinä  hylkiö, 
neuvostoion  eroa  hakemaan,  yölläkö!  Sellaiset  asiat  toimitetaan  päi- 
vällä, mutta  sinun  aikomuksesi  oli  mennä  ilmiantamaan  minut  ja  toi- 
setkin (tempaisee  puukon  vyöltään). 

AUNE :  Auttakaa,  oli  .  .  . 

TIINA  (oven  takaa)  :  Auttakaa,  auttakaa,  pahat  henget  ovat  liik- 
keellä. 

LAURI  (iskee  puukolla  Auneen,  heittäen  hänet  keskilattialle)  : 
Et  sinä  riivattu  enään  juokse!  Siinä  on  sulle,  Janne,  morsian!  Nai  jos 
lystäät!  (Heittää  puukon  nurkkaan,  lapsi  alkaa  itkeä.)  Ja  sinä  kom- 
munistin penikka  (sieppaa  kirveen;  iKarila  tulee  muutamien  kyläläisten 
kanssa  sisään)  lakkaat  myöskin  huutamasta!) 

'KARILA:  Mikä  rähinä  täällä,  kuka  apua  huusi?  (Huomaa  Laurin 
aikeet,  tarttuu  käteen,  toiset  pidättävät  Lauria)  Lauri!  Lapseenko 
sinä  kurja  vihasi  ajat! 

LAURI:  Päästäkää  minut,  taikka  minä  teille  näytän,  (hyökäten 
vaariin  päin)  sinä  perkeleen  ukko,  minä  tapan  sinutkin,  niinkuin  tyt- 
täresikin,  katso  tuossa  hän  on  (Huomaavat  Aunen  lattialla,  jonka  ää- 
ressä Tiina-Muori  on  seisonut  heti  sisään  tultuaan,  Laurikin  säpsähtää, 
katsahtaessaan  vaimoonsa.) 

KARILA  (kiirehtii  Aunen  luo,  kuuntelee  sydäntä,  pyörittää  pää- 
tään, katsoo  pitkään,  kyynel  vierähtää  poskipäälle)  :  Aune,  Aune-tyttö- 
seni, mennyttä,  mennyttä  on  nuori  elämäsi!  Ei  riittänyt  sinulla  voimaa 
repäistä  itseäsi  irti  tuosta  miehestä  jo  aikaisemmin,  kenties  ei  olisi  näin 
käynytkään!  Aune-tyttöseni! 

(JONKUN  ÄÄNI:  Hakekaa  Janne  tänne! 

LAURI:  Janneko,  hakekaa  vaan,  täällä  onkin  hänelle  kaunista  kat- 
seltavaa. 

KARILA:  Hillitse  itsesi,  raukka!  (Luo  Lauriin  halveksivan,  vi- 
hasta leimuavan  silmäyksen.  Lauri  painaa  päänsä  ales,  masentuu,  joku 
naisista  on  ottanut  lapsen  syliinsä,  päivittelee  itsekseen.) 

TIINA:  Herran  vihat,  herran  vihat! 

KARILA:  Herranko!!    Poikasi  vihat  ne  ovat. 

(Aune  tointuu  hiukan;  Janne  astuu  sisään,  seisahtuu  ovensuuhun, 
katsoo  ihmeissään  ympärilleen,  huomaa  Aunen  rientää  'hänen  luokseen.) 
JANNE:  Aune!  Aune! 
AUNE:  Sinäkö  se  Janne,  tulitko! 

JANNE:  Tietysti  tulin.    Mutta  Aune,  mitä  on  tapahtunut,  etkö 

voi  puhua?     (Huomaa  lattialla  verta,  säpsähtää.) 

AUNE:  Sano  missä  ion  poikani,  tappoiko  hän  lapseni? 

JANNE  (katsoen  kysyvästi  ympärilleen,  huomaa  lapsen) :  Ei  Aune, 
rauhoitu,  lapsi  on  terve. 

AUNE:  Oh,  en  jaksa  enään,  Vilho,  Vilho-poikani.  Janne,  Janne, 
ota  hänet,  kasvata  parempi  kuin  isästään.  Oh,  koskee!  Hän  pisti  puu- 
kolla. Janne  he  tappavat  Mannisen  .  .  .  Hongisto,  Koivunen  ja  Lauri 
.  .  .  Vilho,  Janne  minä  en  nähnytkään  (kuolee,  pää  retkahtaa,  alas  Jan- 
nen käsivarrelle,  joka  ion  sitä  kotoo  ajan  kannattanut.  Janne  on  het- 
ken vaiti  synkkänä,  havahtuu). 

JANNE  (hyväillen  kädellään  Aunea)  :  Niin  et  nähnytkään  elämäsi 
valoisaa  aamua,  Aune,  etkö  sinä  enään  kuule.  Kuollut  .  .  .  kuoli  kau- 
nein aatokseni  .  .  .  (hypähtää  pystyyn,  kääntyy  Laurin  puoleen) :  Sinä 
turja  tapoit  hänet  ja  aijot  tappaa  toisiakin  ...  Te  luulette  näillä  kei- 
noin pysähdyttävänne  kulkumme,  luulette  suistavanne  meidät  uusilta 
raiteilta.  Ei,  te  laskette  väärin  kollektivisointia  ette  pysähdytä,  näillä 
keinoin  te  vain  joudutatte  loppuanne.  Vallankumouksen  asia  menee 
eteenpäin,  sillä  takanamme  ovat  koko  maailman  työtätekevät  juokot! 


(Esirippu.) 


